**LĒMUMS**

Liepājā

|  |  |
| --- | --- |
| 2021.gada 19.augustā |  Nr.326/10(prot. Nr.10, 46.§) |

Par neizīrētu dzīvokļu atsavināšanu

Lai atsavinātu dzīvošanai nederīgus dzīvokļus, kuru atjaunošana par pašvaldības līdzekļiem nav lietderīga, pamatojoties uz likuma "Par valsts un pašvaldību dzīvojamo māju privatizāciju" pārejas noteikumu 30.punktu, Publiskas personas mantas atsavināšanas likuma 3.panta pirmās daļas 1.punktu un 4.panta pirmo un otro daļu, 5.panta pirmo un piekto daļu, likuma "Par pašvaldībām" 21.panta pirmās daļas 17.punktu un Liepājas pilsētas domes 2007.gada 13.aprīļa nolikumu Nr.22 "LIEPĀJAS PILSĒTAS PAŠVALDĪBAS DZĪVOKĻA ĪPAŠUMU ATSAVINĀŠANAS NOLIKUMS", izskatot sertificēta būvinženiera nekustamā īpašuma eksperta Ivara Silacērpa 2021.gada 12.jūlija atzinumus "Apsekošanas akts dzīvoklim, Brīvības ielā 215-1, Liepājā", "Apsekošanas akts dzīvoklim, Celtnieku ielā 5-6, Liepājā", "Apsekošanas akts dzīvoklim, Kārļa ielā 5-3A, Liepājā", "Apsekošanas akts dzīvoklim, Kārļa ielā 5-7, Liepājā", "Apsekošanas akts dzīvoklim, Rīgas ielā 43-11, Liepājā" un "Apsekošanas akts dzīvoklim, Rīgas ielā 45-2, Liepājā", Liepājas pilsētas domes Dzīvokļu komisijas 2021.gada 29.jūlija lēmumu (sēdes protokols Nr.26), Liepājas pilsētas Dzīvojamo māju privatizācijas komisijas 2021.gada 4.augusta lēmumu (sēdes protokols Nr.28), Liepājas valstspilsētas pašvaldības domes pastāvīgās Pilsētas attīstības komitejas 2021.gada 12.augusta lēmumu (sēdes protokols Nr.9) un pastāvīgās Finanšu komitejas 2021.gada 12.augusta lēmumu (sēdes protokols Nr.9), Liepājas valstspilsētas pašvaldības dome **nolemj:**

1. Atļaut uzsākt Liepājas valstspilsētas pašvaldībai piederošo dzīvokļa īpašumu atsavināšanu, nosakot atsavināšanas veidu - pārdošana izsolē:

1.1. Brīvības ielā 215-1;

1.2. Celtnieku ielā 5-6;

1.3. Kārļa ielā 5-3A;

1.4. Kārļa ielā 5-7;

1.5. Rīgas ielā 43-11;

1.6. Rīgas ielā 45-2.

2. Uzdot Liepājas pilsētas pašvaldības iestādei "Nekustamā īpašuma pārvalde" organizēt nekustamo īpašumu novērtēšanu.

3. Noteikt, ka izsoles noteikumus un izsoles sākuma cenu apstiprina Liepājas valstspilsētas pašvaldības dome.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Kurzemes rajona tiesai 6 eks., Izpilddirektora birojam, Finanšu pārvaldei, Dzīvojamo māju privatizācijas komisijai 12 eks., Nekustamā īpašuma pārvaldei 2 eks. (grāmatvedei 1 eks.), SIA "LIEPĀJAS NAMU APSAIMNIEKOTĀJS" |